
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 87
                                                       din 28 noiembrie 2016
privind constituirea Comisiei Tehnice de Amenajare a Teritoriului şi Urbanism a Municipiului Sighişoara şi aprobarea Regulamentului de organizare şi funcţionare a acesteia


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, înregistrat cu nr. 28719/22.11.2016, în calitate de iniţiator, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile art. 36 alin. (5) și ale art. 37 din Legea nr. 350/2001 privind amenajarea teritoriului şi urbanismului, cu modificările şi completările ulterioare;

Având în vedere prevederile Ordinului nr. 233 din 26 februarie 2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism;

Având în vedere prevederile Ordinului nr. 2.701/2010 al Ministrului Dezvoltării Regionale şi Turismului de aprobare a Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism;

Având în vedere prevederile Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului, aprobat prin Hotărârea Consiliului Local Sighişoara nr. 79/29.05.2013; 

Având în vedere prevederile Legii nr. 50/1991, privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere Raportul de specialitate al Compartimentului Urbanism, Disciplina în Construcții, Patrimoniu UNESCO, înregistrat cu nr. 28725/22.11.2016, prin care se propune constituirea Comisiei tehnice de amenajare a teritoriului și urbanism a municipiului Sighișoara și aprobarea Regulamentului de organizare şi funcţionare a Comisiei tehnice de amenajare a teritoriului şi urbanism pentru Municipiul Sighişoara, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
            În baza art. 36 alin. (2) lit. ”b”, alin. (5) lit. ”c”, art. 45 alin. (2) lit. ”e” și a art. 115 alin. (1) lit. ”b” din Legea nr. 215/2001, Legea Administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă componenţa Comisiei Tehnice de Amenajare a Teritoriului şi Urbanism a Municipiului Sighişoara, conform Anexei nr. 1, care face parte integrantă din prezenta hotărâre.

Art. 2. Se aprobă Regulamentul de organizare şi funcţionare a Comisiei Tehnice de Amenajare a Teritoriului şi Urbanism a Municipiului Sighişoara (C.T.A.T.U.), conform Anexei nr. 2, care face parte integrantă din prezenta hotărâre.

Art. 3. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Direcția Generală Arhitect Șef, Compartimentul Urbanism, Disciplina în Construcţii, Patrimoniu UNESCO din cadrul Municipiului Sighişoara şi membrii Comisiei Tehnice de Amenajare a Teritoriului şi Urbanism a Municipiului Sighişoara. 

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunostinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

        Grabcev Adrian        
                                                                                              Contrasemnează/Avizat pentru legalitate

                   SECRETAR,



                     Bizo Anca
  (Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcția Generală Arhitect Șef;

  2 ex. Compartimentul Urbanism, Disciplina în Construcții, Patrimoniu UNESCO;

  1 ex. membrii Comisiei Tehnice de Amenajare a Teritoriului şi Urbanism a Municipiului Sighişoara (C.T.A.T.U.).
32 ex. 
B.A.
